**Demokrati – dit valg! Faglig statusrapport – januar 2016**

**Projektstatus**

Status januar: Projektet har nået sin afslutning.

Siden sidst er sket følgende:

* Infosøgningskurser for de 8. Klasser der deltog i projektet fra Rødovre, Ballerup og Øbro/Jagtvej. Klasserne blev klædt på til det efterfølgende debatmøde, hvor emnerne var sociale medier og elevinddragelse.
* 3 debatmøder for 8. Klasserne på de respektive biblioteker med YouGlobe som facilitator.
* 1 debatmøde for den ældre målgruppe på Ballerup Bibliotek.
* Skriveworkshop med journalist fra Politiken, der skulle lære de unge at skrive et læserbrev.

**Projektrapport**

**Infosøgningskurser:**

Forud for debatmøderne for 8. klasserne, deltog eleverne i et undervisningsforløb på deres lokale bibliotek. De lærte om kildekritik og hvordan man sætter sig ind i et emne og danner sig en holdning. De forberedte også nogle spørgsmål om emnerne, som de kunne stille under debatten.

**Debatmøderne for 8. Klasserne:**

Den primære aktivitet i projektet var fire debatmøder, afholdt på de deltagende biblioteker. Et møde på hver af de tre biblioteker for 8. klasserne samt et fælles møde på Ballerup Bibliotek for den ældre målgruppe af unge fra alle tre kommuner.

YouGlobe stillede med en facilitator og 4 unge som hver havde en holdning til de to emner; sociale medier og elevinddragelse. Der var mulighed for at stille spørgsmål mundtlig eller via sms. Derudover skulle de afgive deres stemmer via sms på de spørgsmål som facilitatoren stillede op. Ca. 300 elever deltog.

**Debatmødet for den ældre målgruppe:**

Debatmøde for den ældre målgruppe var samme koncept som for 8. klasserne. Dog mødte de unge frivillige op uden forudsætninger til det store fællesmøde. De havde ikke været igennem forløb med kildekritik m.v., da det formodes, at de var mere modne og allerede havde dannet sig en mening om de to emner. De unge blev inviteret via Facebook og via skolerne. Det lykkedes dog ”kun” at få fat i to samfundsklasser fra Borupgaard Gymnasium. Ca. 50 elever deltog.

**Skriveworkshoppen:**

En anden måde at deltage i demokratiet er at skrive læserbreve i aviserne. I projektet havde vi arrangeret en skriveworkshop med en journalist fra Politiken. Vi kontaktede de unge via Facebook og direkte via skolerne. Der kom 7 unge fra Ballerup. 3 var gymnasieeelever og 4 folkeskoleelever. Der kom ingen fra Rødovre eller København. Formålet med workshoppen var at lære de unge at skrive et skarpt læserbrev. De to bedste læserbreve kom i Ballerup Bladet.

**PR:**

I alle 3 kommuner er projektet blevet fint omtalt i lokalaviserne og i Rødovre er der en omtale på Rødovre Lokal Tv på Facebook.

**Afvigelser**

Det var meningen, at Øbro Jagtvej skulle afholde to debatmøder, fordi de kun har et

lokale med plads til ca. 50 deltagere, men det lykkedes ikke at få flere end to klasser til at tilmelde sig, hvorfor der kun blev afholdt et debatmøde der.

Da vores konklusioner ikke er så forskellige fra det som andre biblioteker sidder og bakser med. At det bl.a. er svært at nå de unge uden for skoletiden, har vi fået dispensation til ikke at afholde en workshop for de andre biblioteker i regionen.

**Overholder projektet tidsplanen**

Ja alle tidsplaner er overholdt.